
Seveso irányelvek hazai jogharmonizációja és a veszélyes üzemek azonosításának szabályai

 
A Tudományos Diákköri Konferenciára készített dolgozatom témája a veszélyes üzemek azonosítása és a veszélyes anyagokkal kapcsolatos súlyos balesetek veszélyének kezeléséről, valamint a 96/82/EK tanácsi irányelv módosításáról és későbbi hatályon kívül helyezéséről szóló Európai Parlamenti és a Tanácsi 2012/18/EU (Seveso III.) irányelve hazai jogrendbe ültetésének jelenlegi helyzete, mely az elmúlt időszak egyik legaktuálisabb feladata az iparbiztonsági szakterületnek. A Seveso III. Irányelv 2012. július 04.-én lépett hatályba, amelyben rögzítettek alapján a tagállamoknak 2015. június 1-ig kell a nemzeti szabályozást megalkotni és hatályba léptetni.
A BM Országos Katasztrófavédelmi Főigazgatóság, a Seveso irányelvek szerint kijelölt hatóság központi szerve. A Seveso III. Irányelv hazai jogrendbe ültetésével kapcsolatos feladatok maradéktalan végrehajtása érdekében 2013-ban végrehajtotta a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény módosítását. Jelenleg a veszélyes anyagokkal kapcsolatos súlyos balesetek elleni védekezésről szóló 219/2011. (X. 20.) Kormányrendelet módosításán dolgozik.
A Seveso III. Irányelv bevezetésével kapcsolatos egyik legfontosabb változás az üzemazonosítás szabályait meghatározó 1. számú melléklet módosítása, a nemzetközi veszélyes anyagok besorolását, jelölését meghatározó elveknek való megfeleltetése érdekében.
Dolgozatom célja a Seveso irányelvek jogharmonizációjának bemutatása, az üzemazonosítás szabályainak részletezése a Seveso III. Irányelv vonatkozó változásainak kiemelésével.



